Bybelskool » Esegiël
As jy alles verloor het, of op moedverloor se vlakte sit, is dit wonderlik om die boek Esegiël te lees. Hoekom? Want hy paai ‘n mens nie met goedkoop troos nie. Hy is trouens vlymskerm in sy eerlike analise oor wat verkeerd is. Hy praat kaalkop God se waarheid. Dit help immers nie om ander te blameer vir foute in jou eie lewe nie. Jy moet self begin om die Here te dien. Dít is daarom egter ware troos. Dán hoor ‘n mens sy boodskap van hoop as iets wat ook jou sal insluit: “‘Ek sal my Gees in julle laat kom sodat julle kan lewe … Ek het dit gesê en Ek sal dit doen,’ sê die Here.” (37:14). Skryf gratis in by bybelskool.com om my bydraes van 15 April af per e-pos te ontvang. Woon die gesprekke Woensdagaande by, selfs al wil jy net luister. Eerste byeenkoms 15 April 18:00-19:00 in die konsistorie.